Amedya, isem n « Muḥemmed » i as-yettunef-ken i uwadem agejdan n tullist « Yir tikli », yemṣada akked uwadem-nni, acku Muḥemmed yemmal-d idles aɛrab inslem, awadem-agi yeḍfer abrid n ddin yeǧǧa win n lejdud, abrid-nni i yeḍfer yezzuɣer-it ɣer-s uselmad n ddin i tyessɣaren deg uɣerbaz di taddart-nsen. Awadem-agi, ur yezmir ara umaru ad as-yefk deg umedya isem amaziɣ, acku aglam i as-yettunefken, ladɣa tafekka d iselsa i yettlusu, (aqendur, tacacit, taserwalt tettwagzem seddaw tgecrar); akked d tigawin i ixeddem di teḥkayt, mmalend awadem icudden ɣer ddin d tutlayt n taɛrabt, yerna s wudem n tugdi, s tarrayt-nni n yirebraben.